Bruno Yizek

Bruno Yizek (født 20. desember 1948 i Cardston i Alberta) er en canadisk rullestolcurlingspiller. Han har gullmedalje fra både VM og Paralympics. 

Han spilte aktivt curling før han i 1991 oppdaget en svulst som vokste rundt ryggmargen.Alberta.ca - Bruno Yizek (arkivert hos Archive.is), besøkt 4. februar 2014. Svulsten ga etterhvert paraplegi, dvs lammelse i begge bein, og han sitter i dag i rullestol. Da Canadian Paraplegic Association  var i Calgary for å etablere rullestolcurling som sport i 2003, begynte Yizek med denne sporten. 

 Karriere 
På nasjonalt nivå har han sølvmedalje fra det canadiske mesterskapet i 2007 og 2009.Canadas paralympiske komité - Bruno Yizek, besøkt 4. februar 2014. Han fikk også sølv i 2011 og 2013, og bronse i 2013. 

Han deltok ved Paralympiske vinterleker 2010, der Canada vant gull, etter å ha slått Sør-Korea 8-7 i finalen. 

Canada vant også VM i rullestolcurling 2011, der Yizek var reserve. 

 Referanser 

 Eksterne lenker 



Kategori:Canadiske rullestolcurlingspillere
Kategori:Paralympiske mestere for Canada
Kategori:Verdensmestere
Kategori:Deltakere for Canada under Paralympiske vinterleker 2010
Kategori:Rullestolcurlingspillere under Paralympiske vinterleker 2010
Kategori:Personer fra Southern Alberta Region